I løbet af det næste halve år skal patienter forvente byggerod på Hobro Sygehus. I dag tages de første skridt i byggeriet af Sygehus Himmerlands nye Akutte Modtage Afsnit, og det betyder ændrede adgangsforhold for patienterne. Det nye Akutte Modtage Afsnit bygges i forbindelse med den nuværende Modtagelse. Den normale indgang spærres derfor, og patienter til Lægevagten og Skadestuen henvises i stedet for til sygehusets hovedindgang. Det nye sygehusafsnit forventes at stå klar sidst på året, hvor der bliver plads til 16 senge.

Opsummering:
I dag begynder byggeriet af det nye Akutte Modtage Afsnit på Sygehus Himmerland. Det betyder ændrede adgangsforhold for patienter.